﻿ DEZVOLTAREA SERVICIILOR SOCIALE ADRESATE  PERSOANELOR VÂRSTNICE ÎN ROMÂNIA: CONTRIBUŢIA FONDURILOR EUROPENE MANUELA SOFIA STĂNCULESCU MONICA MARIN ucrarea analizează proiectele cu finanţare europeană care au dezvoltat servicii sociale pentru persoane vârstnice din LRomânia, implementate în perioada de programare 2007–2013. Analizele cuprinse în această lucrare se bazează pe o analiză de birou şi analiza informaţiilor publicate de Ministerul Fondurilor Europene (MFE). În plus, a fost realizat şi analizat un recensământ al proiectelor finanţate din Programul Operaţional Regional (POR), contractate de instituţii publice şi care au vizat persoanele vârstnice între obiective. Această ultimă sursă de date arată că serviciile sociale pentru persoane vârstnice finanţate din fonduri europene sunt localizate preponderent în mediul urban. Din punct de vedere al distribuţiei regionale, cele mai multe contracte au fost localizate în regiunile Nord-Est şi Sud-Est. Primăriile cu o capacitate financiară ridicată au absorbit cea mai mare parte a fondurilor europene dedicate serviciilor pentru persoane vârstnice din cadrul POR 2007–2013. În ceea ce priveşte capacitatea administrativă, majoritatea primăriilor cu astfel de proiecte aveau încă de la sfârşitul anului 2009 personal specializat – cel puţin o persoană pregătită în elaborarea de proiecte finanţate din fonduri europene. Sustenabilitatea serviciilor sociale dedicate persoanelor vârstnice este problematică mai ales pentru primăriile cu o capacitate financiară ean. Instituţiile publice scăzută, dar şi pentru unele instituţii de la nivel judeţ care au dezvoltat servicii sociale pentru persoane vârstnice finanţate din fonduri europene recomandă realizarea de studii pentru cunoaşterea şi adaptarea proiectelor la nevoile persoanelor vârstnice. Cuvinte-cheie: servicii sociale; personae vârstnice; fonduri europene; România. CONTEXT GENERAL ŞI OBIECTIVE Prima normă legislativă care reglementează accesul persoanelor vârstnice la servicii sociale este reprezentată de Legea nr. 17/2000, legea privind asistenţa socială a persoanelor vârstnice, ulterior modificată prin Legea nr. 270/2008. În acelaşi an Adresele de contact ale autorilor: Manuela Sofia Stănculescu, Monica Marin, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: manuelasofia.stanculescu@gmail.com; monicatoba@hotmail.com. CALITATEA VIEŢII, XXX, nr. 2, 2019, p. 119–145 120 MANUELA SOFIA STĂNCULESCU, MONICA MARIN 2 a fost înfiinţat şi Consiliul Naţional al Persoanelor Vârstnice (CNPV) ca organism consultativ şi de dialog social, mediator al relaţiei dintre organizaţiile de pensionari şi autorităţile publice centrale (CNPV, 2014a: 5). Cadrul legal defineşte persoanele vârstnice ca fiind persoanele care au împlinit vârsta de pensionare stabilită de lege (Art. 1, alin. 4, Legea nr. 17/2000). În actualul cadru legal, accesul persoanelor vârstnice la servicii sociale este condiţionat de îndeplinirea uneia dintre următoarele condiţii:a) nu are familie sau nu se află în întreţinerea uneia sau unor persoane obligate la aceasta, potrivit dispoziţiilor legale în vigoare; b) nu are locuinţă si nici posibilitatea de a-şi asigura condiţiile de locuit pe baza resurselor proprii; c) nu realizează venituri proprii sau acestea nu sunt suficiente pentru asigurarea îngrijirii necesare; d) nu se poate gospodări singură sau necesită îngrijire specializată;e) se află în imposibilitatea de a-şi asigura nevoile socio-medicale, datorită bolii ori stării fizice sau psihice (Art. 3, Cap. 1, Legea nr. 17/2000). Serviciile sociale pentru persoanele vârstnice includ: a) servicii de îngrijire la domiciliu, temporară sau permanentă; b) servicii rezidenţiale de îngrijire temporară sau permanentă într-un cămin pentru persoane vârstnice, unităţi medico-sociale, centre de îngrijiri paliative, centre de tip respiro, centre de criză, apartamente şi locuinţe protejate, aziluri de noapte sau alte asemenea; c) servicii de îngrijire de zi în centre de zi de asistenţă şi recuperare, centre de socializare şi petrecere a timpului liber (de tip club pentru vârstnici), precum şi centre multifuncţionale (Art. 7, Secţiunea 2, Legea nr. 17/2000). Serviciile sociale pentru persoane vârstnice se organizează la nivel comunitar, 1 . Prin urmare, iar principala lor sursă de finanţare este asigurată de bugetul local numărul, calitatea şi cantitatea serviciilor sociale pentru persoane vârstnice sunt puternic dependente de capacitatea financiară a consiliilor locale. În acest context, există un puternic dezechilibru al accesului la servicii sociale pentru persoane vârstnice: – între mediul rural şi mediul urban, mediul rural fiind net defavorizat – între diferite arii geografice, în funcţie de numărul şi distribuţia entităţilor private care furnizează astfel de servicii sociale – între unităţile teritorial-administrative, în funcţie de capacitatea financiară şi administrativă a primăriilor şi consiliilor locale. În contextul acestor discrepanţe de dezvoltare, dublate de o capacitate insuficientă a serviciilor rezidenţiale raportat la numărul cererilor, lipsă de specialişti (asistenţi sociali, medici geriatri, îngrijitori, ergoterapeuţi, kinetoterapeuţi), lipsă 1 Pentru serviciile rezidenţiale de tipul căminelor, finanţarea este completată din contribuţiile proprii ale persoanelor vârstnice beneficiare sau ale susţinătorilor legali ai acestora. În acelaşi timp, Pachetul de servicii medicale de bază pentru îngrijiri medicale la domiciliu şi îngrijiri paliative la domiciliu este finanţat complet din Fondul Naţional Unic de Asigurări de Sănătate pentru cel mult 90 de zile pe an. 3 DEZVOLTAREA SERVICIILOR SOCIALE ADRESATE PERSOANELOR VÂRSTNICE 121 de comunicare în cadrul echipei multidisciplinare (CNPV, 2014b şi 2014c) este esenţială utilizarea fondurilor europene pentru dezvoltarea serviciilor sociale adresate persoanelor vârstnice. Lucrarea analizează proiectele cu finanţare europeană care au dezvoltat servicii sociale pentru persoane vârstnice din România, implementate în perioada de programare 2007–2013. Analizele cuprinse în această lucrare se bazează pe o analiză de birou şi analiza informaţiilor publicate de Ministerul Fondurilor 2 , la nivel de Europene (MFE) privind proiectele finanţate în intervalul 2007–2015 contract. În plus, a fost realizat şi analizat un recensământ al proiectelor finanţate din Programul Operaţional Regional (POR), contractate de instituţii publice şi care au vizat persoanele vârstnice între obiective (indiferent de serviciile/ activităţile vizate de proiect). DATE ŞI METODĂ Acest studiu are la bază predominant analize cantitative care utilizează diverse surse de date. Au fost utilizate surse administrative de date, dar au fost produse şi date noi, adică a fost realizat un recensământ al contractelor finanţate din POR 2007–2013 în România, pentru proiectele adresate persoanelor vârstnice care au fost implementate de instituţii publice. Astfel, am pornit de la datele 3 . Din deschise ale MFE privind lista contractelor finanţate din fonduri europene 4 totalul de 16 083 contracte finanţate din fonduri europene (2007–2015) am selectat toate proiectele (contractele) adresate persoanelor vârstnice. Selecţia a fost realizată după un singur criteriu – dacă obiectivele proiectului menţionează sau nu persoanele 5 . În acest mod, am vârstnice, indiferent de serviciu/ activitatea vizată de proiect obţinut un total de 104 contracte (proiecte). Analiza proiectelor cu finanţare europeană are în vedere: volumele şi obiectivele finanţărilor europene, numărul de beneficiari adresat de fiecare proiect, durata de implementare, capacitatea şi sustenabilitatea proiectelor, principalele dificultăţi şi recomandări de îmbunătăţire a impactului proiectelor finanţate din fonduri europene care se adresează persoanelor vârstnice. Dintre acestea, am selectat doar proiectele cu beneficiari instituţii publice. Astfel, au rezultat 56 contracte (proiecte) care au fost adresate persoanelor vârstnice şi au fost implementate de instituţii publice (cu finanţare europeană, între 2007–2015). 2 Perioada corespunzătoare perioadei 2007–2013 de programare financiară, când România a beneficiat de regula n+2. 3 Contracte de finanţare la data de 30 noiembrie 2016. Disponibile online la: http://www. fonduri-ue.ro/transparenta/date-deschise (data accesării: 7 martie 2017). 4 Perioada corespunzătoare perioadei 2007–2013 de programare financiară, când România a beneficiat de regula n+2. 5 Datele deschise MFE conţin informaţii la nivel de contract de finanţare, între care se găseşte şi o secţiune privind obiectivele proiectului. 122 MANUELA SOFIA STĂNCULESCU, MONICA MARIN 4 Pentru fiecare proiect a fost adresată o solicitare de informaţii publice în baza Legii nr. 544/2001 a liberului acces la informaţiile de interes public. În cazul în care o instituţie publică a gestionat trei contracte separate care vizează servicii sociale pentru persoane vârstnice, au fost trimise aceleiaşi instituţii trei solicitări separate. În urma solicitărilor trimise, într-o primă etapă, au fost primite răspunsuri pentru aproximativ 50% dintre contractele selectate. În urma telefoanelor şi a mesajelor electronice de reamintire, rata de răspuns finală înregistrată a fost de 93% (privind 52 contracte). Figura 1 Surse de date şi proces de selecţie a datelor privind contractele finanţate din fonduri europene Principalele limite ale analizelor din această lucrare ţin de caracteristicile datelor folosite. Informaţiile publicate de MFE, deşi foarte utile, sunt mai degrabă limitate şi nu permit o analiză comprehensivă a modului în care fondurile europene au contribuit la dezvoltarea serviciilor sociale. Spre exemplu, nu sunt publicate informaţii privind partenerii implicaţi în fiecare proiect, bugetele gestionate de fiecare partener în parte, rezultatele atinse, informaţii clare şi standardizate privind capacitatea serviciului dezvoltat la nivel de proiect individual etc. FINANŢARE EUROPEANĂ PENTRU SERVICII SOCIALE ADRESATE PERSOANELOR VÂRSTNICE În prima perioadă de programare de care a beneficiat România ca membră 6 a Uniunii Europene, două programe operaţionale au finanţat servicii adresate 7 persoanelor vârstnice în perioada 2007–2015 : Programul Operaţional Regional 6 Nu a fost realizată o analiză a obiectivelor propuse în documentele programatice, ci o analiză a obiectivelor propuse de contractele finanţate din programe structurale în această perioadă. 7 Perioada corespunzătoare perioadei 2007–2013 de programare financiară, când România a beneficiat de regula n + 2. 5 DEZVOLTAREA SERVICIILOR SOCIALE ADRESATE PERSOANELOR VÂRSTNICE 123 (POR) şi Programul Operaţional Sectorial Dezvoltarea Resurselor Umane (POSDRU). În afară de acestea, a mai fost identificat un singur proiect finanţat de Programul Operaţional Sectorial pentru Creşterea Competitivităţii Economice (POSCCE). Mai precis, este vorba de un contract derulat de o întreprindere mică, Natura SRL Biertan, care urmăreşte „stimularea inovării în întreprinderile româneşti prin dezvoltarea, realizarea de noi produse naturale bioactive pe bază de plante medicinale destinate persoanelor vârstnice, prin valorificarea unor rezultate de cercetare-dezvoltare proprii, cu aplicabilitate direct in economie, introducerea rezultatelor cercetării direct in ciclul productiv” (Cod SMIS proiect: 5815). Această secţiune prezintă o analiză exhaustivă a celor 104 contracte (proiecte) adresate persoanelor vârstnice selectatedin datele deschise ale MFE privind lista 8 contractelor finanţate din fonduri europene . Selecţia a fost realizată după un singur criteriu – dacă obiectivele proiectului menţionează sau nu persoanele vârstnice, indiferent de serviciu/activitatea vizată de proiect.Aceste 104 proiecte au însumat o valoare ce reprezintă un sfert din valoarea totală a contractelor de finanţare europeană din întreaga perioadă. Înainte de a prezenta analiza, o notă metodologică este necesară. Pentru a uniformiza datele privind volumul finanţărilor a fost utilizat cursul mediu anual 9 pentru a transforma toate sumele alocate contractelor de finanţare, în leu-euro funcţie de anul de început al proiectului. Astfel, dacă un proiect a început în 2010, întreaga sumă alocată contractului a fost transformată în euro utilizând cursul mediu anual corespunzător anului 2010, chiar dacă perioada de implementare s-a derulat pe parcursul mai multor ani. A fost analizată cu precădere valoarea asistenţei financiare nerambursabile a proiectului, corespunzătoare fondului UE, pentru a nu avea variaţii date de mărimea contribuţiei proprii impuse fiecărui tip de beneficiar pe diferite domenii majore de intervenţie ale programelor operaţionale. Corespunzător celor trei programe operaţionale (POR, POSDRU şi POSCCE), serviciile sociale pentru persoane vârstnice au fost finanţate prin 13 domenii majore de intervenţie (DMI). Domeniul major de intervenţie reprezintă sfera de activitate dintr-o axă prioritară, în cadrul căruia se pot finanţa diferite operaţiuni cu obiective similare (Capitolul 1, Art. 6, lit. D din H.G. 457 din 2008 privind cadrul instituţional de coordonare şi de gestionare a instrumentelor structurale). Prin urmare, domeniile majore de intervenţie sunt relevante pentru analiza obiectivelor majore de intervenţie finanţate, fiind la un nivel mai detaliat decât cel al axei prioritare. Numărul contractelor finanţate prin fiecare DMI este prezentat în Tabelul nr. 1. Distribuţia financiară a proiectelor de tip „hard” şi „soft” care vizează persoanele vârstnice a fost echilibrată. Prin POR au fost finanţate proiecte de tip „hard” pentru 8 Contracte de finanţare la data de 30 noiembrie 2016. Disponibile la: http://www.fonduri- ue.ro/transparenta/date-deschise (data accesării: 7 martie 2017). 9 Banca Naţională a României, www.bnr.ro. 124 MANUELA SOFIA STĂNCULESCU, MONICA MARIN 6 reabilitarea infrastructurii fizice, iar prin POSDRU au fost finanţate proiecte de tip „soft”, în general pentru dezvoltarea şi implementarea măsurilor active de ocupare dedicate persoanelor vârstnice (şi altor grupuri vulnerabile). Tabelul nr. 1 Domenii majore de intervenţie (DMI) de finanţare europeană pentru dezvoltarea de servicii pentru persoanele vârstnice măr Nr. Program Cod Nu enumirea DMI contracte de Crt. Operaţional DMI D finanţare Planuri integrate de dezvoltare urbană implementate prin proiecte din urmatoarele 13 1 POR 1,1 domenii: Poli de creştere – Reabilitarea infrastructurii sociale, inclusiv a locuinţelor sociale şi îmbunătăţirea serviciilor sociale Reabilitarea/modernizarea/dezvoltarea şi 2 POR 3,2 57 echiparea infrastructurii serviciilor sociale Tehnologia Informaţiilor şi Comunicaţiilor 3 POSCCE 3 1 pentru sectorul privat si public 4 POSDRU 2,1 Tranziţia de la şcoală la viaţa activă 1 Acces şi participare la formarea profesională 5 POSDRU 2,3 1 continuă 6 POSDRU 3,1 Promovarea culturii antreprenoriale 1 Întărirea capacităţii SPO pentru furnizarea 7 POSDRU 4,1 1 serviciilor de ocupare 8 POSDRU 4,2 Formarea personalului propriu al SPO 1 Dezvoltarea şi implementarea măsurilor 9 POSDRU 5,1 16 active de ocupare Promovarea sustenabilităţii pe termen lung a 10 POSDRU 5,2 zonelor rurale în ceea ce priveşte dezvoltarea 6 resurselor umane şi ocuparea forţei de muncă Îmbunătăţirea accesului şi a participării 11 POSDRU 6,2 3 grupurilor vulnerabile pe piaţa muncii Promovarea egalităţii de şanse pe piaţa 12 POSDRU 6,3 2 muncii Sprijin pentru implementarea, managementul 13 POSDRU 7,1 1 general şi evaluarea POS DRU Total 104 Sursa: Calculele autorului pe baza datelor MFE privind contractele de finanţare din data de 30 noiembrie 2016. Notă: SPO – Serviciul Public de Ocupare. În dezvoltarea serviciilor pentru persoane vârstnice din fonduri europene a fost clar pus accentul pe infrastructură (adică pe proiecte de tip „hard”), atât în ceea ce priveşte numărul contractelor de finanţare (Tabelul nr. 1), cât şi volumul 7 DEZVOLTAREA SERVICIILOR SOCIALE ADRESATE PERSOANELOR VÂRSTNICE 125 alocărilor (Figura 2). Aproape 70% din toate contractele şi 59% din totalul asistenţei financiare nerambursabile UE au vizat infrastructura acestor servicii şi au provenit din POR. Corespunzător, pentru POSDRU este un volum de 40% din volumul contractelor, iar pentru POSCCE – 1%. Figura 2 Temele prioritare de finanţare a contractelor care au inclus obiective ce vizau persoanele vârstnice, pe domenii majore de intervenţie (%) Sursa: Calculele autorului pe baza datelor MFE privind contractele de finanţare din data de 30 noiembrie 2016 (N = 104 contracte). Notă: SPO – Serviciul Public de Ocupare. Totuşi, valoarea medie a unui contract finanţat prin POSDRU a fost mai mare decât cea a unui contract de finanţare care a vizat lucrări de investiţie finanţate prin POR. Mai precis, valoarea medie a unui contract de finanţare POR a fost de 756 666 euro, iar a unui contract POSDRU de 1 021 392 euro. Însă trebuie ţinut cont de faptul că majoritatea proiectelor POSDRU au vizat şi alte grupuri ţintă, în afară de persoanele vârstnice. Valoarea singurului contract care se adresează persoanelor vârstnice finanţat prin POSCCE a fost de 1 417 799 euro. 126 MANUELA SOFIA STĂNCULESCU, MONICA MARIN 8 10 Maximul finanţării obţinute de un beneficiar (pe contract) prin POR îl deţine Primăria Municipului Iaşi pentru „Reabilitarea, modernizarea şi extinderea Căminului de Pensionari Sfânta Cuvioasa Parascheva”, în valoare de 2450454 euro. Pentru programul POSDRU, valoarea maximă a finanţării obţinute de un beneficiar (pe contract) a fost de 4 394 399 euro, obţinută de Asociaţia Filantropică Medical Creştină Christiana – Filiala Cluj, cu proiectul intitulat „Stagii de practică geriatrică 11 valorizate într-un context transnaţional modern” . Contractele europene care au vizat persoanele vârstnice au avut două teme prioritare, aşa cum se poate observa şi în Figura 3, şi anume: – reabilitarea infrastructurii fizice şi – dezvoltarea şi implementarea măsurilor active de ocupare pentru persoanele vârstnice. Este însă de remarcat proiectul POSDRU din cadrul DMI 2.1. Tranziţia de la şcoală la viaţă activă care a avut o finanţare egală cu 5% din totalul valorii tututor celor 104 contracte analizate (ca asistenţă financiară nerambursabilă UE). De fapt, acesta a reprezentat contractul POSDRU cu valoare maximă pe toată perioada de programare. Aşa cum am menţionat anterior, acest proiect a fost implementat de 12 Asociaţia Filantropică Medical Creştină Christiana – Filiala Cluj . 10 Acelaşi beneficiar poate avea unul sau mai multe contracte de finanţare. Valoarea maximă este identificată pe contract, nu pe beneficiar. 11 Obiectivul general al proiectului a fost „creşterea competenţei şi ocupării viitorilor asistenţi medicali absolvenţi ai şcolilor sanitare post-liceale... Proiectul revalorizează actul medical, pune accent pe îngrijirile acordate persoanelor vârstnice şi optimizează atitudinea faţă de finalitatea profesiei medicale: promovarea stării de sănătate şi creşterea duratei de viaţă a populaţiei” (Sursa: Datele deschise MFE privind contractele de finanţare din data de 30 noiembrie 2016). 12 Rezultatele aşteptate ale proiectului au fost: „1.1 – 1 sediu închiriat; 1.2 – 8 contracte de muncă încheiate de solicitant şi 18 acte adiţionale încheiate de parteneri; 1.3 – 12 reuniuni planificate; 1.4 – 3 planuri anuale de achiziţii elaborate; 1.5 – 12 raportări tehnico-financiare programate; 1.6 – 30 rapoarte de stagii practice elevi şi tutori, 6 rapoarte stagii instructive tutori, 3 rapoarte bursă de angajare, toate rapoartele administrative de management. 2.1 – 1 sediu funcţional; 2.2 – 29 programe informatice operaţionale (1 management proiect, 14 office, 14 anti-virus); 2.3 – 6 000 broşuri, 300 afişe, 18 panouri, 1 000 materiale support stagii practice geriatric transnaţionale (SPGT), 6 000 vademecumuri sub formă de broşuri; 2.4 – 1 site online; 2.5 – 1 suport teoretic pentru efectuarea SP 2.6 – vezi lista de materiale în buget; 2.7 – 1 019 bilete avion, 210 servicii auto transnaţionale şi 6 servicii auto naţionale; 2.8 – 6 345 nopţi transnaţionale şi 132 nopţi naţionale; 2.9– 30 locaţii sală în Belgia pentru seminarii, concursuri şi evaluări; 2.10 – 4 locaţii sală în România pentru 4 conferinţe generale; 2.11 – 900 asigurări elevi şi 30 asigurări tutori; 2.12 – 30 690 mese în bazele SPGT pentru 900 elevi şi 30 tutori pe durata a 330 zile de SPGT (vezi activitate 6.1), 2 340 mese transnaţionale pentru 900 elevi, 30 tutori, 24 membrii echipă implementare pe durata a 30 de zile de seminarii, prezentari, expuneri, evaluări, concursuri cu premii (vezi activităţi 6.3, 6.4 şi 6.5), 470 mese naţionale pentru echipa de implementare (vezi activităţi 1.3, 3.2, 4.1, 4.2, 8.1); 2.13 – 5 lucrări de reabilitare/modernizare a laboratoarelor de practică a elevilor în şcoli şi 1 lucrare a saloanelor de geriatrie pentru instrucţia tutorilor. 3.1 – 6 000 broşuri, 300 afişe, 18 panouri, 1 000 materiale support stagii practice geriatric transnaţionale, 6 000 vademecumuri redactate şi difuzate” (Sursa: Datele deschise MFE privind contractele de finanţare din data de 30 noiembrie 2016). 9 DEZVOLTAREA SERVICIILOR SOCIALE ADRESATE PERSOANELOR VÂRSTNICE 127 Consiliile locale (şi instituţiile subordonate) au reprezentat principalul beneficiar al finanţării europene care a vizat persoanele vârstnice. Din punct de vedere al contractelor finanţate din fonduri europene, beneficiarul este solicitantul principal – organizaţie non-guvernamentală, primărie, firmă. În această lucrare, termenul de beneficiar este utilizat în sensul contractelor europene iar termenul de beneficiar final se referă la persoanele vârstnice. Tabelul nr. 2 arată că din volumul total al fondurilor nerambursabile UE corespunzător celor 104 proiecte analizate, 42% au fost alocate pentru proiecte POR implementate de consiliile locale, 23% au fost atrase de ONG-uri, în special prin proiecte POSDRU şi peste 13% au revenit unor proiecte POSDRU implementate de persoane juridice de drept privat şi utilitate publică. Tabelul nr. 2 Distribuţia asistenţei financiare nerambursabile UE pentru contractele care au inclus obiective adresate persoanelor vârstnice, pe tipuri de beneficiari şi programe operaţionale (% total) Categorii de beneficiari POR POSDRU POSCCE Total Întreprindere/micro-întreprindere 0,0 4,3 0,9 5,2 Consiliu local/ UAT/ instituţie subordonată CL 42,3 0,0 0,0 42,3 ONG (inclusiv de utilitate publică) * 7,2 15,8 0,0 23,0 Consiliu judeţean/instituţie subordonată CJ 4,6 0,0 0,0 4,6 APL/ instituţie subordonată APL 0,0 5,4 0,0 5,4 Instituţie de cult 3,5 0,0 0,0 3,5 Persoană juridică de drept privat şi utilitate publică ** 0,0 12,5 0,0 12,5 Institut de cercetare 0,0 2,4 0,0 2,4 Unitate publică sanitară 1,1 0,0 0,0 1,1 Total 58,7 40,5 0,9 100,0 Sursa: Calculele autorului pe baza datelor MFE privind contractele de finanţare din data de 30 noiembrie 2016 (N = 104 contracte). Notă: * În această bază de date, categoria ONG-urilor include unele instituţii de cult. ** Conform Art. 190 Noul cod civil, Persoana juridică de drept privat Dispoziţii generale (Noul Cod Civil actualizat 2017 – Legea 287/2009), persoanele juridice de drept privat se pot constitui, în mod liber, în una dintre formele prevăzute de lege. În baza de date analizată, această categorie include atât organizaţii non-guvernamentale, întreprinderi şi chiar un institut naţional – Institutul Naţional pentru Întreprinderi Mici şi Mijlocii. Aşadar, agregările de date între categoriile de beneficiari de proiecte europene trebuie privite cu prudenţă. Regiunea Bucureşti-Ilfov a reuşit să atragă volumul cel mai mare de fonduri pentru contractele adresate persoanelor vârstnice (Tabelul nr. 3). Cele mai multe contracte implementate de instituţii/ organizaţii din regiunea Bucureşti-Ilfov au fost finanţate prin POSDRU şi au avut organizaţii non-guvernamentale şi persoane juridice de drept privat şi utilitate publică printre principalii contractori. În regiunea Bucureşti-Ilfov au fost finanţate prin POR doar două contracte. 128 MANUELA SOFIA STĂNCULESCU, MONICA MARIN 10 Tabelul nr. 3 Distribuţia regională a asistenţei financiare nerambursabile UE pentru contractele care au inclus obiective adresate persoanelor vârstnice, în funcţie de regiunea de dezvoltare a solicitantului principal Număr Volum asistenţă financiară % din Regiunea de dezvoltare contracte nerambursabilă UE (euro) total BUCUREȘTI-ILFOV 21 19 329 374,69 26,4 CENTRU 13 8 230 486,18 11,2 NORD-EST 14 9 304 805,66 12,7 NORD-VEST 11 9 046 528,76 12,3 SUD-MUNTENIA 12 7 428 239,88 10,1 SUD-EST 13 7 893 658,84 10,8 SUD-VEST OLTENIA 10 7 144 226,27 9,8 VEST 10 4 884 488,41 6,7 Total 104 73 261 808,69 100 Sursa: Calculele autorului pe baza datelor MFE privind contractele de finanţare din data de 30 noiembrie 2016 (N = 104 contracte). O parte dintre beneficiari au reuşit să atragă mai mult de un contract cu finanţare europeană care include printre obiective şi servicii/activităţi dedicate persoanelor vârstnice. În plus, pentru această analiză am luat în considerare şi unităţi subordonate consiliilor locale sau consiliilor judeţene. Astfel, am considerat că Judeţul Giurgiu (prin Consiliu Judeţean) şi Direcţia Generală de Asistenţă Socială şi Protecţia Copilului Giurgiu (DGASPC, instituţie subordonată Consiliului Judeţean Giurgiu) reprezintă acelaşi beneficiar. La nivel naţional, 9 beneficiari au cumulat 23 de proiecte cu un volum de finanţare egal cu 19% din totalul asistenţei financiare corespunzător celor 104 contracte analizate. Cei 9 beneficiari (organizaţi pe tipuri) au fost următorii: – CJ Giurgiu şi DGASPC Giurgiu, CL Galaţi şi Centrul Medico-Social Galaţi, CL Constanţa – Arhiepiscopia Craiovei, Fundaţia Amfiteatru, Fundaţia Dezvoltare în Europa – Institutul Naţional de Cercetare-Dezvoltare pentru Bioresurse Alimentare – IBA Bucureşti – Euro Jobs, Synthesis Management Consultants SMC SRL. Numărul maxim de proiecte contractate de un beneficiar pentru proiecte adresate persoanelor vârstnice a fost de 4, fiind realizat de o micro-întreprindere din Petroşani, Euro Jobs. Toate cele patru contracte au avut aceeaşi sumă contractată din partea UE fiecare, de 431 232 euro, aceeaşi dată de început şi de finalizare, 13 aceleaşi obiective generale şi specifice , precum şi rezultate aşteptate similare. Cele patru contracte au fost intitulate astfel: 13 „Obiectiv general: Îmbunătăţirea capacităţii de ocupare a grupurilor de persoane cu o situaţie dificilă pe piaţa muncii, precum persoanele în căutarea unui loc de muncă, persoanele inactive, şomerii tineri, şomerii vârstnici şi şomerii de lungă durată” (Sursa: Datele deschise MFE privind contractele de finanţare din data de 30 noiembrie 2016). 11 DEZVOLTAREA SERVICIILOR SOCIALE ADRESATE PERSOANELOR VÂRSTNICE 129  Implică-te! Și astfel vei avea succes  Implică-te şi vei reuşi!  Și tu poţi fii activ, trebuie doar să te descoperi!  Fii competitiv pe piaţa muncii. În acelaşi registru, şi cele trei contracte obţinute de Primăria Municipiului Constanţa au finanţat acelaşi serviciu social (vezi mai multe detalii în secţiunea următoare). În general, cea mai mare parte (47%) a contractelor analizate au avut o 14 durată de implementare de doi ani. Perioada maximă de implementare a fost de 5 ani, corespunzătoare unui singur contract, iar alte 5 proiecte au avut o durată de realizare de 4 ani. În plus, analiza noastră a identificat o serie de 5 contracte care au derulat extrem de rapid (un an) proiecte cu volume financiare importante şi cu rezultate 15 aşteptate slab corelate cu obiectivele generale/ specifice . Obiectivele generale ale proiectelor implementate de doi solicitanţi diferiţi – o întreprindere Tiger Protector Company SRL şi un institut de cercetare – Institutul Naţional de Cercetare-Dezvoltare pentru Bioresurse Alimentare sunt identice. Durata scurtă de implementare alături de bugetele substanţiale acordate acestor proiecte şi obiectivele generale identice indică necesitatea creşterii calităţii procesului de evaluare a proiectelor finanţate din fonduri structurale. Toate cele 5 contracte identificate au fost finanţate din POSDRU. INVESTIŢII ÎN SERVICII SOCIALE PENTRU PERSOANELE VÂRSTNICE Această secţiune analizează cele 56 de contracte finanţate din fonduri europene cu obiective care vizau investiţii în infrastructura serviciilor sociale pentru persoanele 16 vârstnice şi care au fost realizate de instituţii publice . Un număr de 43 proiecte au 14 Am realizat o estimare a duratei de implementare a proiectelor pe baza anului de început şi de finalizare pentru fiecare proiect, dar ar putea să existe o lipsă de concordanţă dacă se iau în considerare datele exacte de început şi de final. 15 În opinia noastră, anul de start al unui proiect coroborat cu durata de implementare ar putea fi un indicator pentru presiunea de a cheltui întreaga anvelopă financiară pusă la dispoziţia României în perioada precedentă de programare. Astfel, proiectele începute târziu, după 2013, cu perioade de implementare de aproximativ 1 an, poate indica un control lax tocmai pentru a asigura o mai bună absorbţie a fondurilor. 16 Aşa cum am explicat în Introducere, pentru fiecare dintre aceste 56 proiecte a fost adresată o solicitare de informaţii publice în baza Legii nr. 544/2001 a liberului acces la informaţiile de interes public. Rata de răspuns a fost de 93% (privind 52 contracte). Cele patru contracte pentru care nu a fost primit un răspuns la solicitarea de informaţii publice sunt următoarele: Consiliul local al comunei Fitioneşti, Instituţia Primarului Voluntari, Comuna Saelele, Primăria Todireşti. Nu au fost înaintate reclamaţii administrative pentru aceste patru instituţii. 130 MANUELA SOFIA STĂNCULESCU, MONICA MARIN 12 fost finanţate în cadrul DMI 3.2. Reabilitarea/modernizarea/ dezvoltarea şi echiparea infrastructurii serviciilor sociale, iar 13 contracte prin DMI 1.1. Planuri integrate de dezvoltare urbană implementate prin proiecte din următoarele domenii: Poli de creştere – Reabilitarea infrastructurii sociale, inclusiv a locuinţelor sociale şi îmbunătăţirea serviciilor sociale. Documentul cadru de implementare al Programului 17 Operaţional Regional nu stabileşte criterii specifice pentru definirea persoanelor vârstnice, ci numai criterii de selecţie privind eligibilitatea potenţialilor aplicanţi (de exemplu, furnizorii de servicii sociale au personalitate juridică, cu excepţia furnizorilor publici de servicii sociale, organizaţi ca structuri specializate în subordinea autorităţilor publice locale şi acreditaţi conform legii, furnizorii de servicii sociale au o vechime de cel puţin un an de la înfiinţare). Toate cele 56 contracte au fost finanţate prin POR, au vizat în principal reabilitarea infrastructurii fizice şi au inclus preponderent cheltuieli de capital (investiţii). Valoarea asistenţei financiare nerambursabile UE corespunzătoare acestor contracte reprezintă 48% din volumul total pentru cele 104 contracte prezentate în secţiunea anterioară. În mod firesc, cei 3 beneficiari instituţii publice care au cumulat mai multe proiecte pentru dezvoltarea de servicii sociale pentru vârstnici – CJ Giurgiu şi DGASPC Giurgiu, CL Galaţi şi Centrul Medico-Social Galaţi, CL Constanţa – au reuşit să atragă cele mai mari fonduri. Astfel, Primăria Municipiului Constanţa care a beneficiat de contractul Parcul Seniorilor finanţat prin DMI 1.1. şi de contractele „Reabilitarea şi modernizarea căminului pentru persoane vârstnice – Constanţa” şi „Reabilitarea căminului pentru persoane vârstnice-utilităţi şi corp cantină” finanţate prin DMI 3.2. a reuşit să atragă fonduri europene de 2 154 501 euro pentru servicii sociale destinate persoanelor vârstnice. Serviciile sociale pentru persoane vârstnice finanţate din fonduri europene sunt localizate preponderent în mediul urban (35 contracte localizate în mediul urban faţă de 21 în rural, Tabelul nr. 4), însă cel mai probabil beneficiarii serviciilor vor fi atât din mediul urban, cât şi din mediul rural. De asemenea, în cazul contractelor finanţate prin DMI 1.1. se presupune că aria beneficiarilor serviciului este din cadrul întregului pol de creştere, identificat de obicei prin aria zonei metropolitane. Un exemplu în acest sens este contractul al cărui beneficiar principal este o primărie din mediul rural – „Centrul Social Halchiu va reprezenta un centru pilot şi un model pentru zona metropolitană Braşov de funcţionalizare, organizare şi prestare a serviciilor sociale pentru celelalte 13 localităţi cuprinse în 18 zona metropolitană” . Acest fapt este valabil şi pentru consiliile locale sau instituţiile subordonate acestora, cum este exemplul mai sus-amintit al Primăriei 17 Versiunea iunie 2014. 18 Sursa: Motivarea proiectului inclusă în Datele deschise MFE privind contractele de finanţare din data de 30 noiembrie 2016. 13 DEZVOLTAREA SERVICIILOR SOCIALE ADRESATE PERSOANELOR VÂRSTNICE 131 Municipiului Constanţa. Din acest punct de vedere, ar putea fi utilă o mapare a serviciilor sociale finanţate nu după mediul de rezidenţă al solicitantului principal – toate consiliile judeţene sunt situate în mediul urban – ci după localizarea serviciului rezidenţial şi a localităţilor deservite de fiecare serviciu în parte. Totuşi, localizarea şi tipul instituţiei aplicante rămân importante pentru numeroase aspecte legate de managementul proiectelor europene, inclusiv cu referire la asigurarea sustenabilităţii financiare. Tabelul nr. 4 Localizarea serviciilor şi a instituţiei aplicante la proiect, pe medii de rezidenţă (număr contracte) Localizarea serviciilor Localizarea instituţiei aplicante reabilitate/dezvoltate la proiect Urban 35 42 Rural 21 14 Total 56 56 Sursa: Cercetarea ICCV octombrie–noiembrie 2017. Din punct de vedere al distribuţiei regionale, cele mai multe contracte au fost localizate în regiunile Nord-Est şi Sud-Est. Judeţele cu cele mai multe contracte de finanţare au fost: – Vrancea (cu 4 contracte localizate în Municipiul Focşani, Oraşul Panciu şi comunele Fiţioneşti şi Jariştea), – Constanţa (cu cele 3 contracte ale Primăriei Municipiului Constanţa), – Galaţi (cu trei contracte localizate toate în municipiul Galaţi), – Giurgiu (cu trei contracte, două gestionate de Consiliul Judeţean şi unul implementat de DGASPC Giurgiu), – Ialomiţa (cu trei contracte – unul în Municipiul Slobozia, unul gestionat de DGASPC Ialomiţa şi unul în rural, în comuna Andrăşeşti), – Mureş (trei contracte – unul în urban Municipiul Târgu Mureş şi două în rural – comunele Sînpaul şi Magherani), – Neamţ (trei contracte – Consiliul Judeţean Neamţ, Municipiul Piatra Neamţ şi Primăria Municipiului Roman) şi – Vaslui, cu toate cele trei contracte în mediul rural (Băceşti, Creţeşti şi Stănileşti). Cele mai multe proiecte POR pentru servicii sociale pentru persoane vârstnice care au fost realizate de instituţiile publice au vizat infrastructura unor cămine. Deşi majoritatea proiectelor au vizat reabilitarea/dezvoltarea unor servicii de tip rezidenţial (cu cazare), aproape jumătate dintre acestea au avut în 132 MANUELA SOFIA STĂNCULESCU, MONICA MARIN 14 vedere dezvoltarea unor servicii în regim de zi (centre multifuncţionale, centre de zi, centre de îngrijire şi asistenţă etc.) sau a unor astfel de componente în cadrul centrelor rezidenţiale. Figura 3 Tipurile de instituţii vizate de proiectele europene dedicate persoanelor vârstnice (număr contracte) 25 20 20 15 9 8 10 7 55 4 5 0 Uni tăți medi co-Centre de îngrijireCentre de zi Centre sociale Alte tipuri deCentre socialeCămine pentru socialeși asistențăcentremultifuncționalevârstnici Sursa: Calculele autorului pe baza datelor MFE privind contractele de finanţare din data de 30 noiembrie 2016 (N = 56 contracte). Răspuns multiplu. Notă: Codificarea tipurilor de instituţii a fost realizată pe baza informaţiilor incluse în titlul şi obiectivele generale ale proiectului. În unele cazuri, tipul actual al instituţiei nu corespunde cu tipul instituţiei reabilitate/ dezvoltate prin proiect, de exemplu: „reabilitarea căminului internat Malu Mare şi transformarea lui în centru social”. Datele MFE nu permit diferenţierea conform tipologiei de 19 servicii utilizate de MMJS . În cadrul cercetării ICCV octombrie–noiembrie 2017, solicitările de informaţii publice au cerut date despre:  numărul de beneficiari persoane vârstnice în momentul finalizării proiectului;  funcţionalitatea serviciului;  dacă serviciul reabilitat/ dezvoltat are o clauză de păstrare a obiectului de activitate pentru o anumită perioadă de timp (alături de menţionarea în clar a acesteia);  capacitatea serviciului în prezent;  dacă serviciul dezvoltat în cadrul proiectului este acreditat ca furnizor de servicii sociale;  dacă există autorizare sanitară de funcţionare pentru acest serviciu;  tipurile de servicii acordate persoanelor vârstnice în cadrul proiectului (ex. cazare, masă, activităţi culturale şi sportive, consiliere psihologică, recuperare medicală, servicii religioase, alte tipuri de servicii, etc.);  tipuri de servicii acordate persoanelor vârstnice în cadrul serviciului social vizat de proiect, în prezent (după finalizarea proiectului); 19 MMJS – Ministerul Muncii şi Justiţiei Sociale, Servicii sociale pentru persoane vârstnice şi alte categorii de persoane vulnerabile, licenţiate de către MMJS în data de 8 ianuarie 2018. 15 DEZVOLTAREA SERVICIILOR SOCIALE ADRESATE PERSOANELOR VÂRSTNICE 133  principalele dificultăţi întâmpinate în derularea proiectului;  recomandările privind creşterea impactului proiectelor finanţate din fonduri europene care vizează îmbunătăţirea calităţii vieţii persoanelor vârstnice;  evaluarea costurilor de funcţionare şi întreţinere ale serviciului creat în proiect (dacă reprezintă o problemă pentru instituţie pe o scală de la 1 la 10). În continuare prezentăm rezultatele acestei cercetări cantitative. În general, numărul de beneficiari persoane vârstnice în momentul finalizării proiectului corespunde cu estimarea capacităţii serviciului vizat de proiect. Estimarea capacităţii serviciului furnizat a fost calculată pe baza datelor incluse în variabila rezultate aşteptate din baza de date a Ministerului Fondurilor Europene. Capacitatea serviciului variază în funcţie de tipul serviciului între 813 beneficiari declaraţi în momentul finalizării proiectului (Primăria Municipiului Borşa) şi 0 (Primăria Municipiului Satu Mare). În situaţia în care au fost declarate date diferite pentru numărul de beneficiari funcţie de tipul serviciului furnizat, am luat în considerare valoarea cea mai mare declarată. Astfel, aproape jumătate din proiecte (26) au vizat reabilitarea/dezvoltarea unor servicii de mari dimensiuni, cu peste 50 de beneficiari, dintre care 16 aveau o capacitate estimată de 100 beneficiari sau mai mulţi la momentul finalizării proiectului. La extrema opusă, 14 proiecte au avut în vedere dezvoltarea unor servicii de mici dimensiuni (0–30 beneficiari). Capacitatea serviciului/instituţiei în prezent depinde de tipul serviciului/ activităţii realizate: „pentru furnizarea hranei calde la domiciliu se poate dubla numărul până la 100 beneficiari, pentru activităţi de recreere şi socializare maxim 50 beneficiari” (Primăria Oraşului Negreşti-Oaş), „35 persoane la căminul pentru persoane vârstnice, 20 persoane la Centrul de zi, 6 persoane la Centrul respiro” (Primăria Municipiului Sfântu-Gheorghe), „180 vârstnici la centrul de zi, 87 vârstnici de îngrijire la domiciliu” (Primăria Municipiului Galaţi), „66 beneficiari care servesc masa (31 beneficiari masa la domiciliu şi 35 în cadrul centrului), 280 beneficiari pentru activităţi de socializare” (Primăria Municipiului Reşiţa). De asemenea, capacitatea serviciului este estimată folosind diferite unităţi de măsură: pe zi, pe lună, pe an. Din aceste motive, pentru o parte din ele, datele privind capacitatea nu sunt direct comparabile între instituţii. Din informaţiile colectate, capacitatea variază de la un maxim de 436 beneficiari în cadrul Centrului de Îngrijire si Asistenţă, Municipiul Slobozia la un minim de 8 beneficiari ai Centrului Social Halchiu. Capacitatea serviciului finanţat prin proiecte europene pentru persoanele vârstnice nu este limitată, aşa cum este cazul pentru centrele rezidenţiale pentru copii: „Capacitatea centrelor rezidenţiale pentru copii nu depăşeşte 50 de locuri” (Documentul cadru de implementare al Programului Operaţional Regional, 2014: 55). În aceste condiţii, aşa cum menţionam, aproape jumătate din contractele analizate (26 contracte) au peste 50 beneficiari persoane vârstnice în momentul finalizării proiectului. 134 MANUELA SOFIA STĂNCULESCU, MONICA MARIN 16 Aproape jumătate dintre proiectele cu finanţare europeană aprobate pentru servicii dedicate persoanelor vârstnice nu estimează capacitatea serviciului vizat de proiect (21 contracte nu fac nici o referire iar 7 contracte au o referire care însă nu poate fi cuantificată numeric). Această concluzie ridică din nou semne de întrebare asupra calităţii evaluării proiectelor depuse pentru unul dintre cele mai „de succes” programe – POR. Rezultatele aşteptate ale celor 28 contracte anterior menţionate cuprind o serie de indicatori măsurabili care nu au însă nici o legătură cu numărul de beneficiari deserviţi. Exemplele includ, dar nu sunt restricţionate la:  Mp suprafaţă spaţiu degradat reabilitat în vederea utilizării în activităţi sociale;  Mp de instalaţii termomecanice;  Proceduri achiziţii;  Refacerea aleilor pietonale şi a bordurilor;  Contracte de achiziţii publice semnate;  Suprafaţa clădirii extinse/reabilitate;  Documentaţii de avizare a lucrărilor;  Locuri de muncă nou create;  Panouri de vizibilitate, broşuri, articole de presă, conferinţe de presă;  Placă permanent;  Diriginte de şantier selectat;  Echipamente IT achiziţionate;  Hotărâri de consiliu;  Avize favorabile emise de ENEL, Romtelecom, Agenţia pentru Protecţia Mediuliui;  „Îndeplinirea activităţilor propuse” (Direcţia Generală de Asistenţă Socială şi Protecţia Copilului Giurgiu). În acelaşi timp, pentru o serie de 5 contracte există diferenţe substanţiale între capacitatea actuală a serviciului şi capacitatea estimată a serviciului aşa cum reiese din menţiunile privind rezultatele aşteptate ale proiectelor (Tabelul nr. 5). Diferenţele ar putea fi parţial explicate de durata de implementare a proiectului (număr beneficiari pe tot parcursul implementării proiectului) sau de tipul activităţilor realizate prin proiect (număr total de beneficiari ai tuturor activităţilor realizate). În acelaşi timp, există şi o rigiditate a autorităţilor de management/ organismelor intermediare, centrate pe verificarea unor rezultate tangibile, indiferent că acestea sunt centrate pe client/ beneficiar final sau nu. Această lipsă de informaţii clare arată nevoia acută de a solicita şi a include ca variabilă distinctă în baza contractelor de finanţate gestionată de Ministerul Fondurilor Europene date privind capacitatea estimată a serviciului/ serviciilor vizate de proiecte, pentru fiecare dintre tipurile de servicii pe care instituţia le 17 DEZVOLTAREA SERVICIILOR SOCIALE ADRESATE PERSOANELOR VÂRSTNICE 135 furnizează. Cu atât mai mult este nevoie de informaţii privind acest indicator (capacitatea serviciului reabilitat/dezvoltat), cu cât obiectivul specific al DMI 3.2. este „îmbunătăţirea calităţii şi a capacităţii infrastructurii serviciilor sociale acordate, prin sprijinirea dezvoltării echilibrate a acestora pe întreg teritoriul ţării, pentru asigurarea unui acces egal al cetăţenilor la astfel de servicii” (AMPOR, 2014: 51). Mai mult, acest indicator a fost central în evaluarea impactului DMI 3.2. Concluzia acestei evaluări arată că „infrastructurile de servicii sociale ale beneficiarilor DMI 3.2 au performanţe mai bune decât non-beneficiarii, din punct de vedere al creşterii numărului de utilizatori şi al numărului de angajaţi echivalenţi cu normă întreagă, în special în centrele rezidenţiale” (MDRAP, 2015a: 6). Totuşi, rezultatele acestei evaluări de impact trebuie tratate cu prudenţă, întrucât se bazează pe date culese de la mai puţin de 50% dintre contractele finanţate prin DMI 3.2. Tabelul nr. 5 Diferenţe între capacitatea actuală a serviciului dedicat persoanelor vârstnice şi capacitatea/ numărul estimat de beneficiari la finalizarea proiectului Capacitate/ Număr estimat de Capacitatea număr beneficiari beneficiari la actuală a estimat(ă) la finalizarea proiectului, serviciului, Titlul proiect finalizarea în cadrul cercetării conform proiectului, aşa ICCV (ca răspuns la cercetării cum rezultă din solicitarea de ICCV datele MFE informaţii publice) Centru de servicii sociale integrat – 40 40 9000 Centru de asistenţă pentru bătrâni, municipiul Târgu – Jiu Modernizare Centru Social 12 813 800 Multifuncţional de Zi pentru Vârstnici Borşa, Maramureş Amenajare Centrul comunitar al persoanelor în vârstă din municipiul 200 231 627 Slobozia, judeţul Ialomiţa Centru multifuncţional de servicii sociale integrate pentru persoane 90 535 413 vârstnice nr.2 Extindere Centru Social Halchiu prin mansardare cu funcţiuni multiple şi construcţie unităţi 8 7 110 locative pentru persoane vârstnice în curtea centrului Sursa: Datele deschise MFE privind contractele de finanţare din data de 30 noiembrie 2016 şi Cercetarea ICCV octombrie–noiembrie 2017. 136 MANUELA SOFIA STĂNCULESCU, MONICA MARIN 18 Tabelul nr. 6 Indicatori de monitorizare şi evaluare utilizaţi de POR 2007–2013 Domeniul Major de Intervenţie 3.2 Domeniul Major de Intervenţie 1.1 (Reabilitarea/modernizarea/ Tip indicator (Planuri integrate de dezvoltare dezvoltarea şi echiparea infrastructurii urbană)* serviciilor sociale) Centre sociale reabilitate/ modernizate/extinse/ echipate (nr.) Indicatori de Centre sociale reabilitate/ modernizate/ Proiecte care asigură reabilitarea realizare extinse/ echipate, din care (nr.) infrastructurii sociale, inclusiv imediată locuinţe sociale şi îmbunătăţirea Centre sociale reabilitate/ modernizate/ („output”) serviciilor sociale (nr.) extinse/echipate, multifuncţionale (nr.) Centre sociale reabilitate/ modernizate/ extinse/echipate, rezidenţiale (nr.) Persoane care beneficiază de Locuitori care beneficiază de infrastructura pentru servicii sociale implementarea proiectelor din reabilitată/ modernizată/ extinsă/ echipată planurile integrate de dezvoltare (nr.) urbană (nr.) Persoane care beneficiază de Persoane care beneficiază de infrastructura reabilitată/ modernizată/ infrastructura reabilitată/ modernizată/ extinsă/ echipată – infrastructura pentru echipată – infrastructura pentru servicii sociale, din care: (nr.) servicii sociale, din care: (nr.) Persoane care beneficiază de Persoane care beneficiază de Indicatori de infrastructura reabilitată/ modernizată/ infrastructura reabilitată/ modernizată/ rezultat extinsă/ echipată – infrastructura pentru echipată – infrastructura pentru („outcome”) servicii sociale, femei (nr.) servicii sociale, femei (nr.) Persoane care beneficiază de Persoane care beneficiază de infrastructura reabilitată/ modernizată/ infrastructura reabilitată/ modernizată/ extinsă/echipată, – infrastructura pentru echipată, – infrastructura pentru servicii sociale, bărbaţi ( nr) servicii sociale, bărbaţi (nr.) Persoane de etnie rromă care Persoane de etnie romă care beneficiază beneficiază de infrastructura de infrastructura reabilitată/ modernizată/ reabilitată/ modernizată/ echipată – extinsă/ echipată – infrastructura pentru infrastructura pentru servicii sociale servicii sociale (nr.) (nr.) Creşterea eficienţei energetice a Eficienţa energetică sporită în Indicator de imobilelor centrelor sociale reabilitate şi companiile sprijinite, fabrici, instituţii mediu modernizate (%) (%) Sursa: AMPOR, Documentul Cadru de Implementare, Versiunea 17 (2014: 23–26 şi 56–57). Notă: * Au fost selectaţi numai indicatorii potenţial legaţi de infrastructura de servicii sociale. În acest DMI, sunt incluşi şi următorii indicatori de realizare imediată („output”): Clădiri reabilitate/modernizate şi pregătite pentru noi activităţi economice/ sociale – infrastructura urbană (nr.), Suprafaţa clădirilor reabilitate/modernizate şi pregătite pentru noi activităţi economice economice/ sociale – infrastructura urbană (mp), Suprafaţe degradate/ poluate şi neutilizate reabilitate /pregătite pentru noi activităţi economice/ sociale – infrastructura urbană (mp), Suprafaţa spaţiilor publice modernizate – infrastructura urbană (mp), Echipamente pentru siguranţa populaţiei – infrastructura urbană (nr.). 19 DEZVOLTAREA SERVICIILOR SOCIALE ADRESATE PERSOANELOR VÂRSTNICE 137 20 Primăriile cu o capacitate financiară ridicată au absorbit cea mai mare parte a fondurilor europene dedicate serviciilor pentru persoane vârstnice din cadrul POR 2007–2013. Numai 16 din cele 46 de contracte implementate de primării/ consilii locale au fost câştigate de primării cu o capacitate financiară scăzută, iar valoarea acestor proiecte reprezintă aproximativ un sfert din suma totală câştigată de primării pe cele două domenii majore de intervenţie din POR, DMI 1.1 şi DMI 3.2. Pentru această analiză însă au fost luate în considerare doar contractele câştigate şi implementate de primării/ consilii locale şi nu de instituţiile subordonate. De exemplu, nu a fost inclus în această analiză contractul gestionat de Centrul de asistenţă medico-socială Băceşti sau de Centrul de asistenţă medico-socială Galaţi. Nu au fost analizate datele privind capacitatea financiară a consiliilor judeţene. În ceea ce priveşte capacitatea administrativă, majoritatea primăriilor (65%) aveau încă de la sfârşitul anului 2009 personal specializat – cel puţin o persoană 21 pregătită în elaborarea de proiecte finanţate din fonduri europene. Toate serviciile pentru persoane vârstnice finanţate prin proiecte europene sunt funcţionale în prezent (octombrie–noiembrie 2017), cu excepţia celui gestionat de Primăria Municipiului Satu Mare. Peste trei sferturi dintre contractele de finanţare europeană au clauze de păstrare a obiectului de activitate, de obicei pentru o perioadă de cinci ani de la finalizarea investiţiei. În principal, aceste clauze se referă şi la: – asigurarea sustenabilităţii financiare (Primăria Comunei Stănileşti); – păstrarea obiectului de activitate timp de 20 ani (Primăria Municipiului Ploieşti); – actualizarea certificatului de acreditare (Primăria Municipiilor Zalău, Sfântu Gheorghe); – menţinerea raporturilor de muncă pentru persoanele angajate pe o durată de cel puţin 5 ani (Primăria Comunei Zvoriştea) sau – asigurarea îngrijirii persoanelor vârstnice în sistem rezidenţial pe o durată nedeterminată (Consilliile Judeţene Giurgiu şi Neamţ, Primăria Municipiului Iaşi). Există însă şi excepţii – pentru 9 contracte, reprezentanţii autorităţilor publice locale au declarat că nu au acest tip de clauze. Aceste nouă contracte sunt finanţate atât prin DMI 1.1., cât şi prin DMI 3.2. Toate serviciile pentru proiecte finanţate prin proiecte europene sunt acreditate ca furnizori de servicii sociale, cu excepţia a două contracte, ambele din 20 Capacitatea financiară am calculat-o ca pondere medie a veniturilor proprii în veniturile totale, în perioada 2009–2015. Au fost calculate valori medii separate pentru mediul de rezidenţă urban şi rural. Considerăm că o primărie are o capacitate financiară scăzută dacă, în cazul său, ponderea veniturilor proprii în veniturile totale, în perioada 2009–2015, a fost mai mică decât media indicatorului pe mediul său de rezidenţă. Calculele le-am realizat pe datele privind execuţiile bugetare locale, Ministerul Dezvoltării Regionale şi Administraţiei Publice, Direcţia pentru Politici Fiscale şi Bugetare Locale, disponibile online la: http://www.dpfbl.mdrap.ro/sit_ven_si_chelt_uat.html. 21 Sursa: CERME–CNPS–ICCV, Accesul Autorităţilor Locale la Fonduri Europene, 2009. 138 MANUELA SOFIA STĂNCULESCU, MONICA MARIN 20 mediul rural (Primăria Comunei Creţeşti, judeţul Vaslui şi Primăria Comunei Halchiu, judeţul Braşov). Toate autorităţile publice locale care au răspuns în cadrul cercetării ICCV au declarat că au autorizaţie sanitară de funcţionare pentru acest serviciu. Indiferent de tipul de serviciu reabilitat/dezvoltat (cămin, centru social multifuncţional, centru de zi etc.) (Figura 4), aproape toate unităţile finanţate prin proiecte europene furnizează în prezent un mix de servicii diverse. Peste jumătate dintre acestea oferă servicii de cazare, asigurarea hranei, activităţi culturale şi sportive, precum şi consiliere psihologică, alături de alte activităţi. În plus, trei sferturi dintre aceste unităţi furnizează servicii de îngrijire medicală. Figura 4 Mixul de servicii acordate în prezent persoanelor vârstnice în cadrul serviciilor sociale reabilitate/dezvoltate prin proiecte europene (contracte) Sursa: Cercetarea ICCV octombrie–noiembrie 2017 (N = 56 contracte). Răspuns multiplu. Dintre cele 56 de contracte pentru dezvoltarea de servicii sociale pentru persoane publice realizate de instituţiile publice cu finanţare europeană, doar pentru 22 beneficiarii declară că nu au fost întâmpinate dificultăţi pe parcusul 21 DEZVOLTAREA SERVICIILOR SOCIALE ADRESATE PERSOANELOR VÂRSTNICE 139 derulării proiectelor. Pentru celelalte 34 proiecte, dificultăţile întâmpinate de beneficiari în realizarea contractelor au ţinut de: – Blocarea posturilor din administraţia publică, pe perioada derulării contractului. Această constrângere a făcut dificilă realizarea ţintelor legate de crearea de noi locuri de muncă sau a făcut ca unele servicii finalizate prin proiect să fie nefuncţionale o anumită perioadă de timp (Primăria Oraşului Zimnicea, jud. Teleorman, Primăria Oraşului Negreşti-Oaş, jud. Satu Mare). Au mai fost menţionate şi alte dificultăţi legate de personal, cum ar fi lipsa personalului (Primăria Municipiului Hunedoara) sau „existenţa unei dispoziţii privind alocarea de personal în raport cu complexitatea activităţii” (Primăria Municipiului Roman). – Procedurile greoaie de licenţiere a serviciilor şi de achiziţii: “Procedurile de achiziții publice – lucrările au durat aproximativ 2 ani, birocraţia şi multitudinea de documente de completat în vederea obţinerii de avize/acorduri de la alte instituţii care nu prezintă interes în a veni in sprijinul beneficiarilor de proiecte depuse/derulate cu finanţare nerambursabilă” (Consiliul Judeţean Giurgiu, Centrul Medico-Social Galaţi). – Dificultăţi financiare legate de asigurarea costurilor de funcţionare şi co- finanţare a proiectelor – Primăria Oraşului Panciu, Primăria Comunei Sînpaul, judeţul Mureş, Primăria Comunei Malu Mare, jud. Dolj, Primăria Comunelor Costeşti, jud. Buzău, Primăria Municipiului Orăştie – „Mentalitatea vis a vis de menirea şi calitatea serviciilor, pe de o parte şi menţinerea cofinanţării – pe de altă parte”. – Dificultatea atragerii persoanelor vârstnice spre serviciile oferite – Primăria Municipiului Borşa, Primăria Municipiului Satu Mare. – Dificultăţi legate de implementarea părţii tehnice a firmei care a executat lucrările de construcţii – „erorile din proiectul tehnic” (Direcţia Generală de Asistenţă Socială şi Protecţia Copilului Giurgiu), „dificultăţi în execuţia lucrărilor cauzate de starea tehnică a construcţiei ce a fost transformată în cămin, probleme de proiectare, situaţia financiară a firmelor de construcţii care au derulat contracte de lucrări” (Primăria Municipiului Ploieşti), „lipsa de comunicare dintre proiectant şi beneficiar final” (Primăria Comunei Magherani, Mureş), „societatea comercială care a fost iniţial desemnată, urmare a procedurilor de achiziţie publică, nu a avut capacitatea tehnică să finalizeze execuţia lucrărilor de construcţii” (Primăria Municipiului Târgu Jiu). – Alte dificultăţi – „punerea în funcţiune a serviciului medical; neconectarea instituţiei la reţeaua de internet în anul implementării proiectului – martie 2015; mentalitatea negativistă a unor concetăţeni” (Primăria Comunei Andrăşeşti, judeţul Ialomiţa), „achiziţia de mijloace de transport pentru persoane beneficiare” (Primăria Municipiului Zalău), „lipsa dotărilor care să faciliteze deplasarea persoanelor vârstnice dependente: ascensoare, rampe, bări de sprijin, alei acoperite pentru deplasarea 140 MANUELA SOFIA STĂNCULESCU, MONICA MARIN 22 beneficiarilor la sala de mese, trotuare corespunzătoare deplasării cu cărucioarele” (Primăria Municipiului Hunedoara). 22 serviciilor sociale dedicate persoanelor vârstnice este Sustenabilitatea problematică mai ales pentru primăriile cu o capacitate financiară scăzută, dar şi pentru unele instituţii de la nivel judeţean. Sustenabilitatea nu este asociată semnificativ cu timpul scurs de la finalizarea proiectului până în prezent. În acelaşi timp, nici un serviciu cu peste 100 beneficiari în momentul finalizării proiectului nu este problematic din punct de vedere al asigurării costurilor financiare. Un model explicativ (Savaya şi Spiro, 2012) al sustenabilităţii programelor sociale a testat 33 predictori legaţi de trei manifestări ai sustenabilităţii programelor sociale: continuitate, instituţionalizare şi durată. Continuitatea a fost testată ca o variabilă dihotomică privind funcţionalitatea serviciului în prezent, instituţionalizarea a fost testată prin două întrebări: (a) Este proiectul inclus într-un buget anual al organizaţiei sau instituţiei publice şi (b) Este proiectul inclus în lege sau într-un set de reguli?, iar durata a fost calculată numai pentru proiectele care nu au mai fost continuate ca diferenţă între anul în care a fost finalizat şi anul de început. Variabilele testate în cadrul modelului includ volumul total al finanţării, anii de sprijin financiar, diversitatea sprijinului non-financiar, strategii de strângere de fonduri, calitatea şi angajamentul liderilor, mărimea proiectului în comparaţie cu mărimea organizaţiei, existenţa unor „campioni” ai proiectului în cadrul organizaţiei, implicarea finanţatorului în cadrul proiectului (ibid.). Acest studiu a arătat că cele trei variabile care explică cel mai mult din variaţia diferitelor forme de sustenabilitate a programelor sociale se referă la: – diversitatea surselor de finanţare, – angajamentul şi sprijinul din partea managementului organizaţiei, alături de implicarea finanţatorului iniţial (Savaya şi Spiro, 2012: 37). Principalele recomandări ale beneficiarilor (instituţii publice) de proiecte europene pentru servicii sociale dedicate persoanelor vârstnice sunt listate în Figura 5. Acestea sunt: Realizarea de studii pentru cunoaşterea şi adaptarea proiectelor la nevoile persoanelor vârstnice este recomandarea menţionată de cei mai mulţi beneficiari. „Realizarea la nivel local a unei noi analize – diagnostic privind nevoile persoanelor vârstnice şi implementarea unor proiecte care să răspundă noilor nevoi identificate în rândul potenţialilor beneficiari” (Primăria Municipiului Brăila). „Planificarea furnizării acestor servicii pe baza unei bune informări în legătură cu nevoia socială care trebuie acoperită integral şi cu impactul serviciilor acordate asupra acestor nevoi şi a vieţii persoanelor vârstnice în general” (Primăria Municipiului Sfântu Gheorghe). 22 Evaluarea de către beneficiar a costurilor de funcţionare şi întreţinere ale serviciului creat în proiect (dacă reprezintă o problemă pentru instituţie pe o scală de la 1 la 10, unde 1– nu reprezintă deloc o problemă, 10 – sunt o problemă foarte mare). 23 DEZVOLTAREA SERVICIILOR SOCIALE ADRESATE PERSOANELOR VÂRSTNICE 141 Figura 5 Principalele recomandări ale beneficiarilor de proiecte europene pentru dezvoltarea serviciilor sociale pentru persoanele vârstnice (%) Realizarea de studii pentru cunoașterea și adaptarea proiectelor 20 la nevoile persoanelor vârstnice Creșterea finanțării pentru servicii sociale pentru vârstnici 18 Dezvoltarea serviciilor de îngriijre la domiciliu 14 Dezvoltarea unor noi centre 9 O mai bună mediatizare a serviciilor dezvoltate 5 Promovarea exemplelor de bună practică 4 Dotări mai bune 4 Simplificarea procedurilor administrative 4 Cursuri de formare a personalului 4 Al tel e 14 Nu are recomandări 5 NȘ/NR 14 0 5 10 15 20 25 Sursa: Cercetarea ICCV octombrie–noiembrie 2017 (N = 56 contracte). Răspuns multiplu. Creşterea finanţării pentru servicii sociale pentru vârstnici. Această recomandare include: – asigurarea sustenabilităţii financiare a serviciilor nou înfiinţate, – subvenţionarea plăţii salariaţilor sau plata specialiştilor care lucrează cu grupul ţintă pe durata implementării proiectului, – investiţii/ fonduri pentru sprijinirea atingerii standardelor în clădirile în care funcţionează aceste servicii sociale, – mărirea subvenţiilor alocate persoanelor vârstnice, – asigurarea cofinanţării şi din alte surse decât bugetul local. Dezvoltarea serviciilor de îngriijre la domiciliu „Finanţarea unor proiecte ce permit acordarea serviciilor socio-medicale la domiciliul persoanei vârstnice (sprijin în activităţile cotidiene, asistenţă medicală pentru persoanele greu deplasabile sau nedeplasabile” (Primăria Comunei Andrăşeşti). 142 MANUELA SOFIA STĂNCULESCU, MONICA MARIN 24 „Având în vedere situaţia demografică a municipiului Hunedoara, recomandăm accesarea fondurilor europene în vederea dezvoltării serviciilor de îngrijire la domiciliu destinate persoanelor vârstnice dependente şi înfiinţarea unor cantine sociale cu regim de catering, în vederea creşterii calităţii vieţii persoanelor vârstnice” (Primăria Municipiului Hunedoara). Dezvoltarea unor noi centre, atât cămine pentru persoanele vârstnice, cât şi centre de recuperare şi centre pentru persoanele bolnave de Alzheimer. „Cu toate că viziunea Uniunii Europene în ceea ce priveşte infrastructura serviciilor sociale se reflectă în evitarea instituţionalizării persoanelor aflate în situaţie de risc şi excluziune socială şi acordarea de servicii de îngrijire la domiciliu, în prezent ne confruntăm cu un număr foarte mare de cereri pentru admiterea în Centrul Alzheimer a persoanelor diagnosticate cu boala Alzheimer” (Centrul Medico-Social Galaţi). „Construirea unor spaţii noi, deoarece clădirile vechi nu mai pot fi adaptate noilor standarde de calitate” (Consiliul Judeţean Neamţ). O mai bună mediatizare a serviciilor dezvoltate ar conduce şi la creşterea numărului de beneficiari ai serviciilor oferite persoanelor vârstnice. Promovarea exemplelor de bună practică realizate cu sprijinul fondurilor europene „Centrul de Zi pentru Persoane Vârstnice Aleşd considerăm că reprezintă la nivel judeţean, dar şi naţional, un model de bună practică, demonstrând sustenabilitatea, funcţionalitatea şi eficacitatea acestui tip de serviciu, confirmând beneficiile şi utilitatea serviciilor de asistare a persoanelor vârstnice şi reprezintă un model de replicabilitate cel puţin la nivelul judeţului pentru celelalte administraţii locale în vederea alocării de bugete pentru înfiinţarea şi susţinerea unor astfel de servicii” (Primăria Oraşului Aleşd). „Având în vedere feedback-ul pozitiv al grupului ţintă al proiectului, sugerăm crearea unui manual de bune practici al proiectelor implementate cu succes” (Primăria Municipiului Roman). Alte recomandări vizează recomandări legislative, de schimbare a beneficiarilor eligibili pentru actuala perioadă de programare şi de sprijin general pentru dezvoltarea serviciilor sociale: “armonizarea legislaţiei româneşti cu cea europeană, în vederea evitării corecţiilor financiare” (Primăria Municipiului Târgu Jiu), schimbarea regulilor de finanţare pentru actuala perioadă de programare („În prezent ghidurile de finanţare pentru astfel de infrastructuri sunt astfel construite încât este imposibil ca un oraş precum Municipiul Zalău să poată obţină finanţare. Ele oferă finanţare în special oraşelor mici şi zonelor rurale” – Primăria Municipiului Zalău), obiective generale legate de dezvoltarea serviciilor sociale pentru persoane vârstnice („Accentuarea dezvoltării serviciilor sociale având ca obiectiv promovarea participării sociale şi demne pentru vârstnici, obţinerea unui grad mai ridicat de independenţă şi siguranţă pentru persoanele care au nevoie de îngrijire de lungă durată, prelungirea vieţii active a vârstnicilor” – Consiliul Judeţean Ilfov). 25 DEZVOLTAREA SERVICIILOR SOCIALE ADRESATE PERSOANELOR VÂRSTNICE 143 Parte din recomandările sugerate de respondenţii din cercetarea ICCV octombrie–noiembrie 2017 sunt incluse şi în setul de lecţii învăţate şi bune practici cu privire la mecanismele care furnizează impactul intervenţiilor finanţate prin DMI 3.2. Astfel, autorităţile locale se centrează pe recomandări legate de flexibilizarea intervenţiilor finanţate prin proiectele POR funcţie de nevoile beneficiarilor, în acord cu abordarea sistemelor deschise bazate de reţele, cooperare locală şi promovarea inovaţiei în dezvoltarea serviciilor sociale (Laitinen şi Stenvall, 2016). Mai mult decât atât, aceste recomandări sunt în acord şi cu abordarea ICOPE (Integrated Care for Older People) promovată de Organizaţia Mondială a Sănătăţii. ICOPE înseamnă integrare la nivel de politici sau de sector (nivel macro), de organizaţie sau profesional (mezo) sau la nivel clinic sau de intervenţie (micro). Abordarea OMS pune accent pe integrarea la nivelul îngrijirii acordate în comunitate: „Această abordare este centrată pe persoană şi pe perspectiva că persoanele vârstnice sunt mai mult decât recipiente ale propriilor boli sau condiţii de sănătate – ele sunt persoane individuale cu experienţe unice, nevoi şi preferinţe” (WHO, 2017: 25). CONCLUZII ŞI RECOMANDĂRI Pe baza tuturor informaţiilor analizate anterior, această secţiune prezintă o serie de concluzii şi recomandări care să contribuie la creşterea impactului proiectelor finanţate din fonduri europene care vizează servicii sociale în general şi servicii sociale pentru persoane vârstnice în special: – Îmbunătăţirea procesului de evaluare a proiectelor finanţate din fonduri europene este vitală pentru a creşte impactul asupra bunăstării populaţiei vârstnice. Analiza contractelor care includ diferite servicii/ activităţi dedicate persoanelor vârstnice arată că există o corelare mai degrabă slabă între obiectivele generale, specifice şi rezultatele aşteptate ale proiectelor finanţate. – Îmbunătăţirea sistemului de monitorizare şi evaluare a proiectelor individuale poate fi realizată prin centrarea pe beneficiar în exprimarea rezultatelor aşteptate, dar şi prin realizarea unor studii în profunzime privind nevoile grupului ţintă şi includerea rezultatelor acestui studiu în cererea de finanţare. În aceeaşi direcţie, ar fi necesară realizarea evaluărilor de impact ale intervenţiilor finanţate prin POR pe un eşantion mai mare de beneficiari – instituţionali dar şi beneficiari finali, adică persoane vârstnice. În prezent, concluziile raportului de evaluare a impactului DMI 3.2 se bazează pe informaţii de la 70 contracte (dintr-un total de 155 proiecte 23 . pentru care au fost solicitate informaţii) 23 Mai precis, consorţiul internaţional contractat de AMPOR a reuşit să realizeze o rată de răspuns de sub 50%. De asemenea, concluzia privind „satisfacţia clienţilor înregistrează un nivel ridicat de mulţumire în ceea ce priveşte serviciile”, este rezultatul unui studiu cantitativ realizat pe un eşantion de 140 de utilizatori din 6 centre sociale. Forma chestionarului utilizat, tabelele de frecvenţă şi tabelele de contingenţă a informaţiilor colectate prin această anchetă sunt raportate într-o Anexă X, care nu este publicată în raportul de evaluare (MDRAP, 2015). 144 MANUELA SOFIA STĂNCULESCU, MONICA MARIN 26 – Flexibilizarea intervenţiilor susţinute în funcţie de nevoile grupului ţintă (documentate printr-o evaluare ex-ante inclusă în cererea de finanţare). – Furnizarea de asistenţă tehnică continuă din partea autorităţilor de management/ organismelor intermediare, pe parcursul derulării proiectelor europene, alături de dezvoltarea unor schimburi de practici (experienţe pozitive şi negative) între beneficiarii proiectelor din fonduri europene şi/sau beneficiari ai programelor naţionale care vizează serviciile privind persoanele vârstnice. – Maparea intervenţiilor sprijinite şi în funcţie de domiciliul persoanelor vârstnice deservite pentru a sprijini procesul de documentare a nevoii existente şi neadresate, cel puţin la nivel de localizare geografică. – Creşterea transparenţei rezultatelor individuale ale contractelor finanţate din fonduri europene. În acest sens, este necesară completarea informaţiilor din baza de date gestionată de Ministerul Fondurilor Europene cu rezultatele atinse de fiecare proiect, capacitatea serviciului dezvoltat în cadrul fiecărui proiect, lista completă a partenerilor implicaţi în managementul fiecărui proiect în parte, alături de bugetele gestionate de fiecare partener în parte. – Armonizarea tipologiei, codurilor, indicatorilor şi statisticilor asociate serviciilor pentru persoanele vârstnice între MFE şi MMJS. Dezvoltarea serviciilor sociale pentru persoane vârstnice este susţinută din fonduri europene şi în perioada de programare 2014–2020. Un efort de informare, educare a instituţiilor publice de la nivel local ar putea contribui la creşterea numărului de cereri de finanţare şi la o mai bună acoperire teritorială cu proiecte, care să reflecte o dezvoltare mai echilibrată a reţelei de servicii sociale la nivel naţional. În plus, MMJS ar putea contribui prin încurajarea DGASPC-urilor şi SPAS-urilor să devină mai active în aplicarea inovaţiei în domeniul serviciilor sociale şi în diversificarea ofertei de servicii. REFERINŢE Autoritatea de Management pentru Programul Operaţional Regional (AMPOR), Documentul-Cadru de Implementare a Programului Operaţional Regional 2007–2013, Versiunea 17, 2014. CERME–CNPS–ICCV, Accesul Autorităţilor Locale la Fonduri Europene, 2009. Consiliul Naţional pentru Persoane Vârstnice (CNPV), Proiectarea populaţiei vârstnice a României la orizontul anului 2060, 2014a, www.cnpv.ro. Consiliul Naţional pentru Persoane Vârstnice (CNPV), (2014b) Asistenţasocială a persoanelor vârstnice furnizată la nivelul comunităţilor locale, www.cnpv.ro. Consiliul Naţional pentru Persoane Vârstnice (CNPV), Calitatea vieţii persoanelor vârstnice din România, 2014c ,www.cnpv.ro. Guvernul României, Programul Operaţional Regional 2007–2013, 2007. Guvernul României, Strategia Naţională pentru promovarea îmbătrânirii active şi protecţia persoanelor vârstnice 2015–2020, 2015, www.mmuncii.ro Guvernul României, Programul Operaţional Regional 2014–2020, 2016. Guvernul României, Programul Capital Uman 2014–2020, 2017. Laitinen, I., Stenvall, J., Entering the era of third generation services: A comparative study of reforms in social and health care services în „Journal of Adult and Continuing Education”, vol. 22, no. 1, 2016, pp. 68–87. 27 DEZVOLTAREA SERVICIILOR SOCIALE ADRESATE PERSOANELOR VÂRSTNICE 145 Ministerul Dezvoltării Regionale şi Administraţiei Publice (MDRAP), Evaluarea de impact a DMI 3.2. „Reabilitarea/ modernizarea/ dezvoltarea şi echiparea infrastructurii sociale”, 2015a. Ministerul Dezvoltării Regionale şi Administraţiei Publice (MDRAP), Evaluarea de impact a Axei prioritare 1: Sprijinirea dezvoltării durabile a oraşelor – poliurbani de creştere, DMI 1.1, 2015b. Ministerul Fondurilor Europene (MFE), Documentul-Cadru de Implementare a Programului Operaţional Sectorial Dezvoltarea Resurselor Umane 2007–2013, Versiunea 15, 2015. Ministerul Muncii şi Justiţiei Sociale (MMJS), Servicii sociale pentru persoane vârstnice şi alte categorii de persoane vulnerabile, licenţiate de către MMJS în data de 8 ianuarie 2018, disponibil online la http://www.mmuncii.ro/j33/images/Documente/Familie/2017/Situatia-serviciilor-sociale- 08012018.pdf. Savaya, R., Spiro, S., Predictors of Sustainability of Social Programs, în „American Journal of Evaluation”, vol. 33, no. 1, 2012, pp. 26–43. World Health Organization, Integrated Care for Older People. Guidelines on community level intervention to manage declines in intrinsec capacity, 2017. his paper analyzes the European-funded projects developing social services for the elderly in Romania, implemented in the Tprogramming period of 2007–2013. The analyses included in the study are based on a desk research and a secondary analysis of data published by the Ministry of European Funds. In addition, a census of projects funded by the Regional Operational Program (POR) contracted by public institutions and including objectives about elderly people was carried out. This latter data source shows that social services for the elderly funded by European funds are mainly located in the urban area. By development region, most of the contracts are located in the North-East and South-East development regions. Municipalities with a high fiscal capacity absorbed most of the European funds aimed at social services for the elderly, with the Regional Operational Program of 2007–2013. Regarding administrative capacity, most of the municipalities with this type of projects had by the end of 2009 specialized personnel – at least one person trained in drafting European funded projects. Sustainability of social services for the elderly people is problematic especially for the municipalities with a low fiscal capacity, but also for institutions at county level. The public institutions developing social services for the elderly funded by European projects recommend conducting studies for a better knowledge and adjustment of projects to the needs of the elderly people. Keywords: social services; elderly people; European funds; Romania. Primit: 01.04.2019 Acceptat: 29.04.2019 